ΓΡΑΠΤΗ ΕΡΩΤΗΣΗ E-3020/02

υποβολή: Alexander de Roo (Verts/ALE) προς την Επιτροπή

(23 Οκτωβρίου 2002)

Θέμα: Ελαστικότερη πολιτική στον τομέα των λιπασμάτων στην Ολλανδία

Βάσει της αξιολόγησης του νόμου περί λιπασμάτων 2002, το Κρατικό Ίδρυμα Δημόσιας Υγείας και Περιβάλλοντος (RIVM) συμβούλεψε τον Μάιο του 2002 την τότε ολλανδική κυβέρνηση να καταστήσει αυστηρότερες τις προδιαγραφές για την περιεκτικότητα αζώτου στις γεωργικές εκτάσεις. Εάν η Ολλανδία δεν λάβει το μέτρο αυτό, το 2003 θα παραβιάσει την οδηγία της ΕΕ για την νιτρορύπανση (91/676/ΕΟΚ)(1). Στις 31 Μαΐου η ολλανδική κυβέρνηση που τότε επρόκειτο να παραιτηθεί, αποφάσισε να μην προβεί στην λήψη απόφασης όσον αφορά την πολιτική στον τομέα των λιπασμάτων για το 2003. Η νέα κυβέρνηση ενημέρωσε την Ολλανδική Βουλή (με επιστολή της 4.10.2002/TRC 2002/8255) ότι επιθυμεί να ευνοήσει τα συμφέροντα του γεωργικού τομέα και ως εκ τούτου να δώσει ευρύτερα περιθώρια στους γεωργούς για να αναπτύσσουν την επιχείρησή τους. Στην ουσία, η ολλανδική κυβέρνηση επιθυμεί να ελαστικοποιήσει τις προδιαγραφές των λιπασμάτων αντί να τις καταστήσει αυστηρότερες. Το διεθνές πλαίσιο αποτελεί την αφετηρία για την απόφαση αυτή.

Τούτο είναι αξιοπερίεργο δεδομένου ότι το διεθνές πλαίσιο (η οδηγία για την νιτρορύπανση) καθορίζει σαφώς ποιες προδιαγραφές η Ολλανδία οφείλει να τηρήσει. Ταυτόχρονα εκκρεμεί διαδικασία επί παραβάσει (που ξεκίνησε το 1998) επειδή, σύμφωνα με την Ευρωπαϊκή Επιτροπή, η οδηγία για την νιτρορύπανση δεν εφαρμόζεται ικανοποιητικά.

Έως σήμερα οι δηλώσεις της Ευρωπαϊκής Επιτροπής σχετικά με την εφαρμογή της οδηγίας για την νιτρορύπανση ήταν πάντοτε πολύ ακριβείς και σαφείς. Σε ποια διαβήματα προτίθεται η Ευρωπαϊκή Επιτροπή να προβεί με αφορμή την προαναφερθείσα επιστολή στην Κάτω Βουλή·

(1) ΕΕ L 375 της 31.12.1991, σελ. 1.

Απάντηση της κας Wallstrm εξ ονόματος της Επιτροπής

(29 Νοεμβρίου 2002)

Μέχρι στιγμής, η Επιτροπή δεν έχει λάβει πρόσφατη επίσημη κοινοποίηση εκ μέρους της ολλανδικής κυβέρνησης για το κατά πόσον προτίθεται είτε να σκληρύνει είτε να χαλαρώσει τη νομοθεσία που διέπει τη χρήση αζωτούχων λιπασμάτων. Η Επιτροπή ευχαριστεί για τις πληροφορίες σχετικά με τις συστάσεις του κρατικού ιδρύματος δημόσιαςγείας και περιβάλλοντος της Ολλανδίας (RIVM) για την αναγκαιότητα θέσπισης αυστηρότερων προδιαγραφών σε ό,τι αφορά τη χρησιμοποίηση ζωικών λιπασμάτων στις καλλιεργούμενες εκτάσεις.

Όπως ίσως γνωρίζει το Αξιότιμο Μέλος του Κοινοβουλίου, στις 20 Απριλίου 2000, η Ολλανδία ενημέρωσε την Επιτροπή σχετικά με την πρόθεσή της να εφαρμόσει παρέκκλιση δυνάμει του παραρτήματος III παράγραφος 2πό β) της οδηγίας για τη νιτρορύπανση(1), αναφορικά με τοποχρεωτικό όριο εφαρμογής 170 χιλιογράμμων ανά εκτάριο και κατ'έτος αζώτου από ζωικό λίπασμα. Με το αίτημα της Ολλανδίας για παρέκκλιση ζητείται η δυνατότητα εφαρμογής έως και 250 χιλιογράμμων ανά εκτάριο και κατ'έτος αζώτου από ζωικό λίπασμα σε κάθε τύπου χορτολιβαδική έκταση (μόνιμη ή πρόσκαιρη). Για να δικαιολογήσει την παρέκκλιση, η Ολλανδία παρουσίασε σειρά τεχνικών μελετών, μεταξύ των οποίων και μελέτες του προαναφερόμενου κρατικού ιδρύματος RIVM. Οι μελέτες αυτές εξετάστηκαν από μια ad hoc ομάδα εμπειρογνωμόνων που συγκροτήθηκε από την Ευρωπαϊκή Επιτροπή, η οποία παρουσίασε τα συμπεράσματά της καιπέβαλε συστάσεις τον Αύγουστο του 2001. Η Ευρωπαϊκή Επιτροπή συζητάει με τις αρμόδιες ολλανδικές αρχές τα εν λόγω συμπεράσματα και συστάσεις εδώ και πάνω από ένα χρόνο.

Οι συζητήσεις δεν έχουν δυστυχώς οδηγήσει σε σημείο τέτοιο ώστε να είναι δυνατή η έγκριση της ολλανδικής προσέγγισης. Ενώ η Επιτροπή δεν έχει ακόμα διαμορφώσει συγκεκριμένη θέση σχετικά με τηνπόψη κοινοποίηση παρέκκλισης, εξακολουθεί να επιβεβαιώνει την ανάγκη περί πλήρους εφαρμογής της οδηγίας για τη νιτρορύπανση τόσο μέσω των διαδικασιών για παραβίαση στις οποίες αναφέρεται το Αξιότιμο Μέλος του Κοινοβουλίου όσο και με συζητήσεις που θα έχουν ως αντικείμενο την παρέκκλιση.

(1) Οδηγία 91/676/ΕΟΚ του Συμβουλίου της 12ης Δεκεμβρίου 1991 για την προστασία τωνδάτων από τη νιτρορύπανση γεωργικής προέλευσης.